HTCยังเปิดบริการปกติ
HTCยังเปิดบริการปกติ น้ำท่วมหาดใหญ่ไม่กระทบ
5 พ.ย. 2553

HTCยังเปิดบริการปกติ น้ำท่วมหาดใหญ่ไม่กระทบ 
บริษัท หาดทิพย์ (HTC) แจ้งตลาดหลักทรัพย์ว่า ตามที่ได้เกิดฝนตกหนักอย่างต่อเนื่องหลายวันติดต่อกันจากอิทธิพลพายุดีเปรสชั่น ที่เคลื่อนตัวพาดผ่านภาคใต้ ทำให้เกิดสถานการณ์อุทกภัยร้ายแรงในพื้นที่หลายจังหวัดภาคใต้โดยเฉพาะที่อำเภอหาดใหญ่ จังหวัดสงขลา ตามที่ปรากฏเป็นข่าวตามสื่อแขนงต่างๆ แล้ว นั้นบริษัทฯ ขอเรียนชี้แจงว่า สำนักงานใหญ่และโรงงานของบริษัทฯ ซึ่งตั้งอยู่ที่ อำเภอหาดใหญ่ จังหวัดสงขลา ปัจจุบันยังสามารถเปิดดำเนินการได้ตามปกติ
เนื่องจากมีทำเลที่ตั้งอยู่บนที่สูง พนักงานส่วนใหญ่ยังสามารถมาปฎิบัติงานได้ โดยขณะนี้พนักงานส่วนหนึ่ง ได้ออกไปช่วยเหลือบรรเทาทุกข์ให้แก่พี่น้องชาวใต้ โดยใช้เรือท้องแบนกว่า 10 ลำ นำน้ำดื่ม "น้ำทิพย์" และอาหารที่สามารถรับประทานได้ทันทีไปมอบให้แก่ผู้ที่ติดค้างอยู่ในที่พักอาศัย และช่วยนำผู้สูงอายุไปยังที่ปลอดภัยตลอดจนนำคนป่วยส่งโรงพยาบาล ดังเช่นที่เคยปฎิบัติมาในยามที่ภาคใต้เกิดภัยพิบัติ